**Formula E**, oficiálny názov **ABB FIA Formula E Championship** je historicky prvá elektrická pretekárska séria na svete. Pretekári jazdia v autách s čisto elektrickým pohonom. Myšlienka organizovania takýchto pretekov pochádza ešte z roku 2012. Prvá sezóna šampionátu začala 13. septembra 2014 v Pekingu. Preteky sú organizované pod patronátom Medzinárodnej automobilovej federácie (FIA). Aktuálnym riaditeľom Formuly E je Alejandro Agag.

Športové pravidlá
-----------------

### Formát

Podujatia sa začínajú dvoma rannými tréningmi. Prvý má 45 minút a druhý 30 minút. Jazdci majú k dispozícii dva monoposty s výkonom 200 kW.

Kvalifikácia sa koná obvykle na obed a trvá jednu hodinu. Jazdci sú rozdelení do štyroch skupín po päť, pričom majú šesť minút na to, aby odjazdili ich najrýchlejšie kolo. Jazdci majú k dispozícii jeden monopost s výkonom 200 kW. Od druhej sezóny, päť najrýchlejších jazdcov má ešte jeden pokus (tzv. Super Pole) a po jednom odjazdia svoje kolo, čím sa stanoví prvých päť pozícií na štarte.

Samotný pretek trvá cca 50 minút. Jazdci majú povinný jeden pit stop, kedy musia vymeniť monopost, pričom im môžu pomáhať dvaja členovia tímu vymeniť bezpečnostné pásy. Z bezpečnostných dôvodov je stanovený minimálny čas v boxoch, ktorý sa líši na každej trati. Výmena pneumatík počas tohto pit stopu nie je povolená, iba ak by jazdec dostal defekt alebo by bola pneumatika poškodená. Počas pretekov majú jazdci obmedzený výkon na 180 kW. Body sa prideľujú štandardným systémom FIA.

### Bodovací systém

| Umiestnenie | 1 | 2 | 3 | 4 | 5 | 6 | 7 | 8 | 9 | 10 | Pole | Kolo |
| --- | --- | --- | --- | --- | --- | --- | --- | --- | --- | --- | --- | --- |
| Body | 25 | 18 | 15 | 12 | 10 | 8 | 6 | 4 | 2 | 1 | 3 | 1 |

Body získajú prví desiati jazdci podľa štandardného systému FIA. Naviac, tri body sa udeľujú jazdcovi, ktorí získal pole position a jeden bod jazdcovi, ktorí odjazdil najrýchlejšie kolo pretekov (v prvej sezóne dva body). V šampionáte sa účastnia jazdci aj tímy. Celkový počet bodov jazdcov pozostáva z jeho najlepších výsledkov. Celkový počet bodov tímu pozostáva zo súčtu bodov oboch jazdcov počas sezóny.

### Fanboost

Pre každý závod môžu fanúšikovia hlasovať za ich obľúbeného jazdca prostredníctvom rozličných kanálov sociálnych médií, aby im dali dočasný výkon naviac. Hlasovanie začína dva týždne pred každým podujatím a trvá do šiestich minút od začiatku závodu. Traja víťazi Fanboostu získajú 100 kJ energie naviac, ktorú môžu použiť v rozmedzí od 180 kW až 200 kW. Od sezóny 2022 – 23 sa fanboost zrušil.

### Attack Mode

Attack Mode, v preklade Útočný mód, bol zavedený od piatej sezóny a umožňuje jazdcom dva krát za preteky využiť zvýšenie výkonu o 25 kW. Zvýšenie výkonu trvá štyri minúty (dohromady osem minút) a aktivuje sa, keď jazdec prejde určenou zónou na trati, ktorá je mimo bežnej závodnej stopy. Využitie attack módu je podľa pravidiel povinné pre všetkých jazdcov.

Monoposty
---------

Monopost Formuly E používaný v prvých štyroch sezónach
### Spark-Renault SRT\_01E (2014 – 18)

Počas prvej sezóny tímy používali elektrické pretekárske monoposty Spark-Renault SRT 01E, vyrobené firmou Spark Racing Technology. Šasi bolo navrhnuté Dallarou, elektromotor bol vyvinutý McLarenom (rovnaký motor použitý aj v McLarene P1), batériový systém vytvoril Williams Advanced Engineering a prevodovka bola päť stupňová od Hewlandu. Oficiálnym dodávateľom pneumatík je Michelin. Pre prvú sezónu bolo objednaných 42 elektromobilov, z ktorých dostal každý z desiatich tímov štyri a dva zostali na testovacie účely.

Priemerný monopost Formuly E má výkon aspoň 250 konských síl (190 kW). Z 0 na 100 km/h zrýchli do 3 sekúnd a má maximálnu rýchlosť 225 km/h. Generátory používané na dobíjanie batérií sú poháňané glycerínom, čo je vedľajší produkt výroby bionafty.

Od druhej sezóny pravidlá povoľujú nových výrobcov pohonného ústrojenstva a výrobcovia si môžu vyrobiť vlastný elektromotor, striedač, prevodovku a chladiaci systém. Šasi a batérie zostávajú rovnaké. V sezóne 2016–17 bolo deväť výrobcov pohonných jednotiek: ABT Schaeffler, Andretti Technologies, DS-Virgin, Jaguar, Mahindra, NextEV TCR, Penske, Renault a Venturi.

Monopost Formuly E 2. generácie
### Spark SRT05e (2018 – 2022)

Od piatej sezóny tímy pretekajú na nových, radikálne upravených formulách, ktoré majú vyšší výkon a dojazd. Maximálny výkon je 200 kW počas pretekov a 250 kW počas kvalifikácie a maximálna rýchlosť monopostov je okolo 280 km/h. Batérie monopostov vydržia celý priebeh pretekov, čím sa eliminovala potreba vymieňať monoposty v strede pretekov.

Výsledky šampionátu
-------------------

### Šampionát jazdcov

| Sezóna | Jazdec | Tím | Monopost | Poleposition | Víťazstvá | Pódiá | Najrýchlejšiekolá | Body | Bodovýnáskok |
| --- | --- | --- | --- | --- | --- | --- | --- | --- | --- |
| 2014–15 | Brazília  Nelson Piquet Jr. | Čína  NEXTEV Team China Racing | Spark–Renault SRT\_01E | 0 | 2 | 5 | 2 | 144 | 1 |
| 2015–16 | Švajčiarsko  Sébastien Buemi | Francúzsko  Renault e.dams | Spark–Renault Z.E 15 | 3 | 3 | 6 | 5 | 155 | 2 |
| 2016–17 | Brazília  Lucas di Grassi | Nemecko  ABT Schaeffler Audi Sport | Spark–ABT Schaeffler FE02 | 3 | 2 | 7 | 0 | 181 | 24 |
| 2017–18 | Francúzsko  Jean-Éric Vergne | Čína  Techeetah | Spark–Renault Z.E 17 | 4 | 4 | 6 | 0 | 198 | 54 |
| 2018–19 | Francúzsko  Jean-Éric Vergne | Čína  DS Techeetah | Spark–DS E-Tense FE 19 | 1 | 3 | 5 | 1 | 136 | 17 |
| 2020-21 | Holandsko  Nyck de Vries | Spojené kráľovstvo  Envision Virgin Racing | Spark-DS E-Tense FE 2021 | 1 | 2 | 4 | 1 | 99 | - |
| 2021-22 | Belgicko  Stoffel Vandoorne | Nemecko  Mercedes-EQ Formula E Team | Spark-DS E-Tense FE 2022 | 2 | 1 | 8 | 1 | 213 | - |
| 2022-23 | Spojené kráľovstvo  Jake Dennis | Spojené štáty Avalanche Andretti Formula E | Spark-DS E-Tense FE 2023 | 2 | 2 | 11 | 4 | 229 | - |

### Šampionát tímov

| Sezóna | Tím | Monopost | Jazdci | Poleposition | Víťazstvá | Pódiá | Najrýchlejšiekolá | Body | Bodovýnáskok |
| --- | --- | --- | --- | --- | --- | --- | --- | --- | --- |
| 2014–15 | Francúzsko  Renault e.dams | Spark–Renault SRT\_01E | 8 Francúzsko  Nicolas Prost9 Švajčiarsko  Sébastien Buemi | 5 | 4 | 7 | 2 | 232 | 61 |
| 2015–16 | Francúzsko  Renault e.dams | Spark–Renault Z.E 15 | 8 Francúzsko  Nicolas Prost9 Švajčiarsko  Sébastien Buemi | 3 | 5 | 9 | 6 | 270 | 49 |
| 2016–17 | Francúzsko  Renault e.dams | Spark–Renault Z.E 16 | 8 Francúzsko  Nicolas Prost9 Švajčiarsko  Sébastien Buemi(9) Francúzsko  Pierre Gasly | 2 | 6 | 7 | 1 | 268 | 20 |
| 2017–18 | Nemecko  Audi Sport ABT Schaeffler | Spark–Audi e-tron FE04 | 1 Brazília  Lucas di Grassi66 Nemecko  Daniel Abt | 1 | 4 | 11 | 7 | 264 | 2 |
| 2018–19 | Čína  DS Techeetah | Spark–DS E-Tense FE 19 | 25 Francúzsko  Jean-Éric Vergne36 Nemecko  André Lotterer | 2 | 3 | 7 | 2 | 222 | 19 |
| 2019-20 | Čína  DS Techeetah | Spark-DS E-Tense FE 2020 | 13 Portugalsko  Antonio Félix da Costa | 4 | 4 | 9 | 5 | 244 | 77 |
| 2020-21 | Nemecko  Mercedes-EQ Formula E Team | Spark-DS E-Tense FE 2021 | 5 Belgicko  Stoffel Vandoorne 17 Holandsko  Nyck de Vries | 4 | 3 | 7 | 2 | 181 | - |
| 2021-22 | Nemecko  Mercedes-EQ Formula E Team | Spark-DS E-Tense FE 2022 | 5 Belgicko  Stoffel Vandoorne 17 Holandsko  Nyck de Vries | 3 | 3 | 11 | 2 | 319 | - |
| 2022-23 | Spojené kráľovstvo  Envision Racing | Spark-DS E-Tense FE 2023 | 37 Austrália  Nick Cassidy
9 Švajčiarsko  Sébastien Buemi | 3 | 3 | 9 | 1 | 304 | - |
|  |  |  |  |  |  |  |  |  |  |

V stĺpci „Jazdci" sú uvedení tí jazdci, ktorí bodovo prispeli svojmu tímu do šampionátu tímov. Zastupujúci jazdci majú číslo uvedené v zátvorkách.

Zoznam E-Prix
-------------

| Preteky | Roky | Počet pretekov | Okruh |
| --- | --- | --- | --- |
| Saudská Arábia  Ad Diriyah | 2018, 2021 (2x), 2022 (2x), 2023 (2x), 2024 (2x) | 7 | Riyadh Street Circuit |
| Nemecko  Berlín | 2015, 2016, 2017 (2x), 2018, 2019, 2021 (2x), 2022 (2x), 2023 (2x), 2024 (2x) | 12 | Tempelhof Airport Street Circuit (2015, 2017–2019, 2021-2024)Berlin Street Circuit (2016) |
| Švajčiarsko  Bern | 2019 | 1 | Bern Street Circuit |
| Argentína  Buenos Aires | 2015, 2016, 2017 | 3 | Puerto Madero Street Circuit |
| Indonézia  Jakarta | 2022, 2023 (2x) | 3 | Jakarta International e-Prix Circuit |
| India  Hajdarábad | 2023, 2024 | 1 | Hyderabad Street Circuit |
| Hong Kong  Hongkong | 2016, 2017 (2x), 2019 | 4 | Hong Kong Central Harbourfront Circuit |
| Juhoafrická republika  Kapské Mesto | 2023 | 1 | Cape Town Street Circuit |
| Spojené kráľovstvo  Londýn | 2015 (2x), 2016 (2x), 2021 (2x), 2022 (2x), 2023 (2x), 2024 (2x) | 10 | Battersea Park Street Circuit (2015-2016), ExCeL London (2021-2024) |
| Spojené štáty  Long Beach | 2015, 2016 | 2 | Long Beach Street Circuit |
| Maroko  Marrákeš | 2016, 2018, 2019, 2022 | 4 | Circuit International Automobile Moulay El Hassan |
| Mexiko  Mexiko | 2016, 2017, 2018, 2019, 2021 (2x), 2022, 2023, 2024 | 8 | Autódromo Hermanos Rodríguez |
| Spojené štáty  Miami | 2015 | 1 | Biscayne Bay Street Circuit |
| Monako  Monako | 2015, 2017, 2019, 2021, 2022, 2023, 2024 | 6 | Circuit de Monaco |
| Kanada  Montreal | 2017 (2x) | 2 | Montreal Street Circuit |
| Rusko  Moskva | 2015 | 1 | Moscow Street Circuit |
| Spojené štáty  New York | 2017 (2x), 2018 (2x), 2019 (2x), 2021 (2x), 2022 (2x) | 10 | Brooklyn Street Circuit |
| Francúzsko  Paríž | 2016, 2017, 2018, 2019 | 4 | Circuit des Invalides |
| Čína  Peking | 2014, 2015 | 2 | Beijing Olympic Green Circuit |
| Spojené štáty  Portland | 2023, 2024 | 1 | Portland International Raceway |
| Uruguaj  Punta del Este | 2014, 2015, 2018 | 3 | Punta del Este Street Circuit |
| Malajzia  Putrajaya | 2014, 2015 | 2 | Putrajaya Street Circuit |
| Taliansko  Rím | 2018, 2019, 2021 (2x), 2022 (2x), 2023 (2x), 2024 (2x) | 8 | Circuito Cittadino dell'EUR |
| Čína  San-ja | 2019 | 1 | Haitang Bay Circuit |
| Čile  Santiago | 2018, 2019 | 2 | Santiago Street Circuit (2018)Parque O'Higgins Circuit (2019) |
| Brazília  São Paulo | 2023, 2024 | 1 | São Paulo Street Circuit |
| Čína  Šanghaj | 2024 (2x) | 2 | TBA |
| Kórejská republika  Soul | 2022 | 2x | Seoul Street Circuit |
| Japonsko  Tokyo | 2024 | 1 | TBA |
| Španielsko  Valencia | 2021 (2x) | 2 | Circuit Ricardo Tormo |
| Švajčiarsko  Zürich | 2018 | 1 | Zürich Street Circuit |
|

Preteky vyznačené zelenou farbou sú v kalendári nachádzajucej sezóny 2023-24.

Referencie
----------

1. ↑   *Regulations* [online]. fia.com, [cit. 2023-08-24]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Formula E**

Externé odkazy
--------------

* Oficiálna stránka (po anglicky)
* Formula-E.sk